Током Устанка у Босни, међу великим бројем страних добровољаца нашли су се и Руси. Руска држава је тада директно подржавала устанике, преко својих конзуларних представништава, поготову онога у Дубровнику и Београду, одакле се координисала комплетна руска помоћ устаницима. Тако је на Народној скупштини у Кравјаку (засеоку села Горњи Тишковац, код Дрвара) која је одржана на Михољдан 12. октобра 1877. (29. септембра по старом календару) током Устанка у Босни и Херцеговини, за вођу новоосноване "Привремене народне босанске владе" именован Рус Владимир Семјонович Јоњин.